da fi en da da en en da da en it et da en de de da da en en da da en it et da en de de da da da da da en da da en en da da da gl en en en sv da de da da en da da en en da da da gl en en en sv da da da da en da da en en da da da da gl en da en da en da en da en en sv da da da da da en da en da en en da da da da nb en en da en en sv da da da da da da da da da en en sv da da da da da en da da en en da da da da id en da en en en sv da da sv da da da da da en da en en en sv da da da da en da da en en da da da da en en en sv da da da da da en da da en en da da gl en en en sv da da es da da en da da en en da da da da da da id en sv da da da da da da en en
Traditionen tro var der mange, der ville have krydset sat først på dagen.
Der var ganske enkelt kø foran indgangen til valgstedet i Vejen Idrætscenter op til startsignalet klokken otte.
(tryk på annoncen og se mere)
Et par af de første vælgere blev bedt om at være med til at tjekke, at stemmeboksene var tomme, da afstemningen om EU-forbeholdet startede.
Det var de, og derefter kunne der sættes kryds, og det kan der frem til klokken 20.
Ifølge kommunen var der klokken 10 en stemmeprocent på 12,3 her i Vejen Kommune.
Skal vi leve grønt. I Maltbæk er der ingen tvivl - svaret er ja.
(tryk på annoncen og se mere)
Det blev slået fast ved årets optog i forbindelse med byfesten i Askov.
Grønt kan deles i forskellige kategorier, og vi lader billederne tale deres eget sprog omkring valget i Maltbæk.
En række andre deltog i optoget ført an af Vejen Garden.
Statsministeren er i eftermiddag på besøg i Vejen.
(tryk på annoncen og se mere)
Hendes tur rundt i landet gik forbi Vejen Idrætscenter, hvor DSU - Danmarks Socialdemokratiske Ungdom - i weekenden afvikler sin kongres.
225 unge mennesker er på plads, og ved 17-tiden var det Mette Frederiksen, der gik på podiet.
Et besøg af statsministeren er ikke tilfældigt, og både i går og i dag har politiet og Politiets Efterretningstjeneste været forbi centret.
De var også klar, da statsministeren i eftermiddag kom til centret, hvor en flok lokale unge også fik en snak og et billede af/med Mette Frederiksen (A).
Statsminister Mette Frederiksen (A) gæster i eftermiddag Vejen Idrætscenter. (Foto: migogvejen)
Både politiet og Politiets Efterretningstjeneste var i eftermiddag på plads i Vejen Idrætscenter. (Foto: migogvejen)
DSU afvikler i disse dage kongres i Vejen Idrætscenter. (Foto: migogvejen)
Statsminister Mette Frederiksen (A) er i eftermiddag på besøg i Vejen Idrætscenter. (Foto: Privat)
Skrevet af Leif Christensen
Publiceret: 28. maj 2022
- Der var »ild i øjnene« på juniorbandets medlemmer (drenge 8-14 år) ved weekendens træning.
Sådan lyder det fra Vejen Garden, efter drengene i weekenden havde Mikkel Jenkov som gæsteinstruktør.
(læs videre under annoncen)
(tryk på annoncen og se mere)
Han er verdensmester i percussion og har skrevet numrene til Vejen Gardens nye trommeband. Musik der adskiller sig markant fra, hvad de unge tidligere har spillet.
- Nu er det mere rytmisk, iørefaldende med et strejf af sambarytmer og Safra Duo inspireret. Det lyser ud af drenge, at det er fed musik. Numre de har lyst til at fyre af og underholde med.
- Vejen Garden har haft markant medlemsfremgang de seneste måneder, som sandsynligvis hænger sammen med det populære trommeband, siger Tom Rødkær fra Vejen Garden
Han gør det omvendt klart, at der er plads til flere drenge, og fem folkeskoler har haft besøg af bandet, ligesom drengene var med i »Operaen« for nylig, og om en måneds tid gælder det EM, Tyskland.
Drengene har bl.a. gæstet Grønvangskolen. (Foto: migogvejen©)
Skrevet af Leif Christensen
Publiceret: 26. maj 2022
Storken er landet i området.
Der er ikke mange af dem, og derfor er det altid interessant, når de spankulerer rundt.
Onsdag fik vi en melding om en stork på en mark i Askov, og ganske rigtigt, og det lykkedes at komme så tæt på, at vi kunne få et godt billede af den - og den når lige at være med til byfesten i Askov...
Dejligt med kilder, der giver besked, når der sker noget.
(tryk på annoncen og se mere)
Skrevet af Leif Christensen
Publiceret: 26. maj 2022
En beboer i kommunen er i weekenden blevet flere millioner kroner rigere.
Vedkommende vandt de mange penge i lotto.
(læs videre under annoncen)
(tryk på annoncen og se mere)
- Det eneste, der skulle til for at snuppe denne lørdags førstepræmie i Lotto på syv millioner kroner, var syv helt rigtige tal. Det fandt hele to danskere ud af på den helt rigtige måde.
- Den ene heldige vinder, som vinder 3,5 millioner kroner, havde spillet 10 rækker i Lynlotto over sit PLUS-abonnement og kommer fra Vejen Kommune, skriver Danske Spil i en pressemeddelelse.
Det er allerede anden gang i år, en vinder af Lotto kommer fra Vejen Kommune.
Spilleren deler de syv millioner med en vinder fra Grønland, som også havde spillet 10 rækker over sit PLUS-abonnement. Det er også anden gang i år, en vinder i Lotto kommer fra Grønland.
(tryk på annoncen og se mere)
Skrevet af Leif Christensen
Publiceret: 23. maj 2022
Lørdag holdt arrangementsgruppen under støtteforeningen »Kærdalens Venner« et stort sønderjysk kaffebord for beboere, pårørende og andre interesserede.
Der var pianist til at hygge om deltagerne og et foredrag, der omhandlede besættelsestiden, genforeningen og sammenhængen med det sønderjyske kaffebord.
- En dejlig eftermiddag med mange kager, som fortrinsvis var bagt af frivillige og megen hygge og sang ved bordene, fortæller Anne Mette Jensen fra Kærdalen.
- Igen et arrangement, der ikke ville have kunnet lade sig gøre uden de mange frivillige, der støtter op omkring huset og beboerne, lyder det videre.
(tryk på annoncen og se mere)
Skrevet af Leif Christensen
Publiceret: 23. maj 2022
I Vejen Miniby arbejdes der flittigt på at lave modeller af gamle Vejenhuse.
(læs videre under annoncen)
(tryk på annoncen og se mere)
En snes interesserede fra Historisk-Topografisk Selskab for Vamdrupegnen var torsdag taget på en tur til byen.
Besøget var arrangeret af Edvard Berg og gik til Vejen Miniby på Knudevejen, hvor de besøgende fik en grundig gennemgang af, hvordan man her genopbygger Vejens historiske huse i formatet 1:100 og 1:10.
Man fik blandt andet et indblik i det kæmpe arbejde, der ligger bag opførelsen af disse modelbygninger, og hvordan der bl.a. fremstilles mursten, tagsten og vinduer.
(Tekst og foto: H.E. Haulrich)
Skrevet af Leif Christensen
Publiceret: 19. maj 2022
To- og firbenede på tur
Både to- og firbenede var på plads søndag morgen.
De var klar til at genoplive troldemarchen, der har ligget stille i mere end 30 år.
(læs videre under annoncen)
(tryk på annoncen og se mere)
Netop 30 deltagere foruden fire hunde var klar til at gå de tre, fem eller 10 kilometer.
Bag arrangementet stod firmasporten.
Skrevet af Leif Christensen
Publiceret: 15. maj 2022
Omkring 75 borgere i Vejen Kommune bliver berørt af, at Karens Plejeservice har opsagt en del af deres kontrakt med Vejen Kommune.
- Begge parter er tilfredse med samarbejdet, men som det også er en udfordring i det kommunale, så kan Karens Plejeservice ikke skaffe personale nok, og det har ført til opsigelsen på levering af personlig pleje til borgere i Vejen Kommune, lyder det i en pressemeddelelse fra Vejen Kommune.
(læs videre under annoncen)
(tryk på annoncen og se mere)
- Opsigelsen har udelukkende baggrund i rekrutteringsvanskeligheder. Vi har i efterhånden mange år leveret ydelser til borgere i Vejen Kommune, og vi har altid haft et rigtigt godt samarbejde, men vi er vokset til en størrelse, som gør, at vi har svært ved at følge med på personaledelen. Det er selvfølgelig dybt beklageligt, men det er et skridt, vi har fundet nødvendigt at tage, siger Karen Wendelboe, der er indehaver af Karens Plejeservice, i pressemeddelelsen.
Virksomheden fortsætter med at levere praktisk bistand til cirka 140 borgere. Det er udelukkende borgere, som får leveret personlig pleje af virksomheden, som rammes.
Vejen Kommune er lovmæssigt forpligtiget til at tilbyde et frit valg. Derfor har byrådet netop godkendt udstedelse af frit valgs-beviser.
– Og her vil Karens Plejeservice gerne fortsat være samarbejdspartner og levere det, de kan. Det vil sige, at det vil være de samme ydelser som før, men de har nu muligheden for at sige fra, når deres kapacitet er truet, forklarer Dorte Juhl Folmer, der er leder af myndighed og ældre i Vejen Kommune.
Hun understreger, at samarbejdet med den private leverandør altid har været godt.
- Derfor er det meget glædeligt, at det at har været muligt at finde en løsning som gør, at Karens Plejeservice fortsat vil tilbyde at levere pleje og omsorgsopgaver til borgere i Vejen kommune under disse nye vilkår.
Skrevet af Leif Christensen
Publiceret: 12. maj 2022
Side 9 ud af 202
Få dagens nyheder i din mailbox
Når du tilmelder dig nyhedsbrevet, får du dagens nyheder sendt til din mailbox.
Copyright © 2022 · migogvejen aps · Design: Vmarketing